Europos Parlamento teisėkūros rezoliucija dėl pasiūlymo dėl Tarybos direktyvos dėl būtiniausių mėsai auginamų viščiukų apsaugos taisyklių nustatymo (KOM(2005)0221 - C6-0190/2005 - 2005/0099(CNS))



Oficialusis leidinys 290 E , 29/11/2006 p. 0086 - 0097



P6_TA(2006)0053 Būtiniausios mėsai auginamų viščiukų apsaugos taisyklės * Europos Parlamento teisėkūros rezoliucija dėl pasiūlymo dėl Tarybos direktyvos dėl būtiniausių mėsai auginamų viščiukų apsaugos taisyklių nustatymo (KOM(2005)0221 — C6-0190/2005 — 2005/0099(CNS)) (Konsultavimosi procedūra) Europos Parlamentas, - atsižvelgdamas į Komisijos pasiūlymą Tarybai (KOM(2005)0221) [1], - atsižvelgdamas į EB sutarties 37 straipsnį, pagal kurį Taryba kreipėsi į Parlamentą dėl konsultacijos (C6-0190/2005), - atsižvelgdamas į Darbo tvarkos taisyklių 51 straipsnį, - atsižvelgdamas į Žemės ūkio ir kaimo plėtros komiteto pranešimą ir Aplinkos, visuomenės sveikatos ir maisto saugos komiteto nuomonę (A6-0017/2006), 1. tvirtina Komisijos pasiūlymą su pakeitimais; 2. ragina Komisiją pagal EB sutarties 250 straipsnio 2 dalį atitinkamai pakeisti savo pasiūlymą; 3. ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas; 4. ragina Tarybą dar kartą konsultuotis su Parlamentu, jei ji ketina iš esmės keisti Komisijos pasiūlymą; 5. paveda Pirmininkui perduoti Parlamento poziciją Tarybai ir Komisijai. KOMISIJOS SIŪLOMAS TEKSTAS | PARLAMENTO PAKEITIMAI | 1 pakeitimas 1 a konstatuojamoji dalis (nauja) | (1a) Siekiant aukšto gyvūnų gerovės lygio, reikia nustatyti įpareigojimus pasiekti rezultatą. Taikant mirtingumo ir padų pažeidimų vertinimo sistemą nustatoma, ar pasiektas tinkamas gyvūnų gerovės lygis. Kiti atitinkami rodikliai šiuo metu nustatomi atliekant mokslinius tyrimus ir turi būti įtraukti, kai tik bus nustatyti. | 2 pakeitimas 9 konstatuojamoji dalis (9) Svarbu, kad viščiukus prižiūrintys asmenys turėtų žinių apie atitinkamus gyvūnų gerovės reikalavimus ir būtų tinkamai apmokami atlikti savo užduotis. | (9) Svarbu, kad viščiukus prižiūrintys asmenys įsisavintų atitinkamus gyvūnų gerovės reikalavimus ir būtų tinkamai mokomi atlikti savo užduotis. Jeigu šie asmenys nebaigė profesinio mokymo kurso, kompetentingos įstaigos įvertina, ar profesiniu požiūriu jie pakankamai patyrę. | 3 pakeitimas 10 konstatuojamoji dalis (10) Nustatant mėsai auginamų viščiukų apsaugos taisykles turėtų būti išlaikoma pusiausvyra tarp įvairių aspektų, į kuriuos reikia atsižvelgti, tokių kaip gyvūnų gerovė ir sveikata, ekonominiai ir socialiniai sumetimai bei poveikis aplinkai. | (10) Nustatant mėsai auginamų viščiukų apsaugos taisykles turėtų būti vienodai atsižvelgiama į įvairius aspektus, kurių būtina paisyti, pavyzdžiui, gyvūnų gerovę ir sveikatą, ekonominius ir socialinius aspektus bei poveikį aplinkai. Tačiau, kaip nustatyta Europos Bendrijos steigimo sutartyje, ekonominiai ir socialiniai aspektai negali būti svarbesni už gyvūnų gerovės ir sveikatos aspektus. | 4 pakeitimas 12 konstatuojamoji dalis (12) Atskirose valstybėse narėse jau taikomos įvairios neprivalomos vištienos ženklinimo etiketėmis schemos, pagrįstos gyvūnų gerovės standartų ir kitų kriterijų laikymusi. | (12) Atskirose valstybėse narėse jau taikomos įvairios neprivalomos vištienos ženklinimo etiketėmis schemos, pagrįstos gyvūnų gerovės standartų ir kitų kriterijų laikymusi. Gamintojų organizacijos, valstybių narių kompetentingos institucijos ir Komisija turėtų ryžtingai skatinti taikyti tokias taisykles, kadangi jos atitinka didėjančius vartotojų poreikius. Pateikta aiški informacija padėtų lengviau priimti atsakingą sprendimą įsigyjant prekę. Tai svarbu augintojui, vartotojui ir gyvūnams. | 5 pakeitimas 13 konstatuojamoji dalis (13) Atsižvelgiant į taikant tokias neprivalomas ženklinimo etiketėmis schemas įgytą patirtį, Komisijai tikslinga pateikti ataskaitą apie galimą specialios harmonizuotos privalomos ženklinimo etiketėmis tvarkos, pagrįstos gyvūnų gerovės standartų laikymusi, įvedimą Bendrijos lygmeniu vištienai, vištienos produktams ir gaminiams, įskaitant galimus socialinius ir ekonominius padarinius, poveikį Bendrijos ekonominiams partneriams ir tokios ženklinimo etiketėmis tvarkos atitiktį Pasaulio prekybos organizacijos taisyklėms. | (13) Atsižvelgiant į patirtį, įgytą laikantis tokios neprivalomos ženklinimo etiketėmis tvarkos, tikslinga, kad Komisija, ne vėliau kaip per šešis mėnesius nuo šios direktyvos priėmimo dienos, pateiktų ataskaitą apie galimą specialios harmonizuotos privalomos ženklinimo etiketėmis tvarkos, pagrįstos gyvūnų gerovės standartų laikymusi, įvedimą Bendrijos lygmeniu vištienai, vištienos produktams ir gaminiams, įskaitant galimus socialinius ir ekonominius padarinius, poveikį Bendrijos ekonominiams partneriams ir tokios ženklinimo etiketėmis tvarkos atitiktį Pasaulio prekybos organizacijos taisyklėms | 6 pakeitimas 14 konstatuojamoji dalis (14) Komisijai tikslinga pateikti ataskaitą, pagrįstą naujais mokslo įrodymais, atsižvelgiant į tolesnius tyrimus ir praktinę patirtį, kad būtų toliau gerinama mėsai auginamų viščiukų, įskaitant tokių viščiukų tėvų pulką, gerovė ypač šioje direktyvoje nenurodytų aspektų atžvilgiu. Šioje ataskaitoje turėtų būti konkrečiai svarstoma genetinių parametrų įtaka nustatytiems trūkumams, bloginantiems mėsai auginamų viščiukų gerovę. | (14) Tikslinga, kad Komisija pateiktų naujais mokslo įrodymais grįstą ataskaitą, kurioje būtų atsižvelgiama į tolesnius tyrimus ir praktinę patirtį, kad būtų toliau gerinama mėsai auginamų viščiukų, įskaitant tokių viščiukų tėvinį pulką, gerovė ypač šioje direktyvoje nenurodytais aspektais. Šioje ataskaitoje turėtų būti konkrečiai svarstoma genetinių parametrų įtaka nustatytiems trūkumams, dėl kurių nukenčia mėsai auginamų viščiukų gerovė. Be to, ataskaitoje aptariamos išlaidos, kurių randasi, kai siekiama pašalinti nepalankų genetinių parametrų poveikį. | 7 pakeitimas 14 a konstatuojamoji dalis (nauja) | (14a) Reikėtų stebėti naujų mėsinių viščiukų gerovės vertinimo metodų raidą ir įvertinti jų naudą, kad būtų galima nustatyti aiškius parametrus, į kuriuos būtina atsižvelgti, ir sumažinti priemonių išlaidas. | 8 pakeitimas 15 konstatuojamoji dalis (15) Valstybės narės turėtų nustatyti taisykles dėl baudų už šios direktyvos nuostatų pažeidimus ir užtikrinti jų įgyvendinimą. Tos baudos turi būti veiksmingos, proporcingos ir atgrasančios. | (15) Valstybės narės turėtų suderinti taisykles dėl baudų už šios direktyvos nuostatų pažeidimus ir užtikrinti jų įgyvendinimą. Šios baudos turi būti veiksmingos, proporcingos, progresyvios ir atgrasančios. Be to, reikėtų kontroliuoti ir prireikus uždrausti viščiukų importą iš trečiųjų šalių, jei juos tiekia bendrovės, nesilaikančios mėsai auginamų viščiukų gerovės taisyklių, panašių į priimtas bendrijos teisės aktuose. | 9 pakeitimas 15 a konstatuojamoji dalis (nauja) | (15a) Dalyvaudama Pasaulio prekybos organizacijos (PPO) narių derybose Komisija turėtų ryžtingai pabrėžti gyvūnų gerovės svarbą, kad pasaulio šalys kartu spręstų šį klausimą. Siekiant tvaraus žemės ūkio, būtina užtikrinti aukštą gyvūnų gerovės lygį ir gyvūnų gerovės reikalavimų laikymasis turi būti laikomas atskiru kriterijumi sprendžiant su prekyba nesusijusius klausimus. | 10 pakeitimas 15 b konstatuojamoji dalis (nauja) | (15b) Komisija turėtų siekti nustatyti taisyklę, pagal kurią į Europos rinką vištieną tiekiantys eksportuotojai privalo laikytis tokių pačių gyvūnų gerovės reikalavimų, kaip ir ES viščiukų augintojai. | 11 pakeitimas 3 straipsnio 1 dalis 1. Valstybės narės užtikrina, kad savininkas arba laikytojas laikytųsi I priede nustatytų reikalavimų. | 1. Valstybės narės užtikrina, kad savininkas arba laikytojas laikytųsi I priede nustatytų reikalavimų. Keliant reikalavimus bendrovėms, kuriose viščiukai laikomi tiek mažu, tiek dideliu tankumu naudojamo ploto kvadratiniame metre, būtina atsižvelgti į įvairias gamybos stadijas, įvairias klimato sąlygas ir į viščiukų laikymo sąlygas. | 12 pakeitimas 3 straipsnio 2 dalis 2. Valstybės narės užtikrina, kad viščiukų tankumas kvadratiniame naudojamo ploto metre ("gyvūnų tankumas") įmonėse arba pavieniuose įmonės vienetuose neviršytų 30 kilogramų gyvojo svorio. | 2. Valstybės narės užtikrina, kad viščiukų tankumas kvadratiniame naudojamo ploto metre (toliau - gyvūnų tankumas) įmonėse arba pavieniuose įmonės vienetuose neviršytų 30 kilogramų gyvojo svorio. Didžiausias leistinas tankumas nustatomas pagal tris paskutinius pulkus. Tačiau pulko tankumas negali viršyti 32 kilogramų gyvojo svorio. | 13 pakeitimas 3 straipsnio 3 dalies 1 pastraipa 3. Nukrypdamos nuo 2 dalies nuostatų, valstybės narės gali numatyti, kad viščiukai būtų laikomi 38 kilogramų gyvojo svorio neviršijančiu tankumu įmonėse arba pavieniuose įmonės vienetuose, jei savininkas arba laikytojas be I priede nustatytų reikalavimų laikosi ir II priede nustatytų reikalavimų. | 3. Nukrypdamos nuo 2 dalies nuostatų, valstybės narės gali numatyti, kad viščiukai būtų laikomi 38 kilogramų gyvojo svorio neviršijančiu tankumu įmonėse arba pavieniuose įmonės vienetuose, jei savininkas arba laikytojas, be I priede nustatytų reikalavimų, laikosi ir II priede nustatytų reikalavimų. Didžiausias leistinas auginamų paukščių tankumas nustatomas pagal trijų pastarųjų pulkų tankumo vidurkį. Neatidėliotinos būtinybės atvejais dvi dienas leidžiama nukrypti nuo šio reikalavimo. Tačiau nė vieno auginamų paukščių pulko tankumas negali viršyti 40 kilogramų gyvojo svorio. | | Nuo 2013 m. sausio 1 d. auginamų paukščių pulko tankumas negali viršyti 34 kilogramų gyvojo svorio. Didžiausias leistinas auginamų paukščių tankumas nustatomas pagal trijų pastarųjų pulkų tankumo vidurkį. Neatidėliotinos būtinybės atvejais dvi dienas leidžiama nukrypti nuo šio reikalavimo. Tačiau nė vieno auginamų paukščių pulko tankumas negali viršyti 36 kilogramų gyvojo svorio. | 14 pakeitimas 3 straipsnio 3 dalies 2 pastraipos įvadinė dalis Tokiais nukrypti leidžiančios nuostatos atvejais valstybė narė užtikrina, kad: | Reikia pradėti stebėti visas įmones, kurioms taikoma ši direktyva. Norint užtikrinti mėsai auginamų viščiukų gerovę, būtina stebėti net tas įmones, kuriose išlaikomas mažesnis auginamų viščiukų tankumas, kadangi gerovė priklauso ne tik nuo viščiukų tankumo, bet jai įtaką daro ir daug kitų veiksnių. Todėl reikia užtikrinti, kad: | 15 pakeitimas 3 straipsnio 3 dalies 2 pastraipos b a punktas (naujas) | ba)kompetentinga institucija dengtų oficialių tikrinimų išlaidas. | 16 pakeitimas 4 straipsnio 3 dalis 3. Valstybės narės užtikrina, kad įsteigiama mokymo kursų kontrolės ir patvirtinimo sistema. Viščiukų savininkas arba laikytojas turi valstybės narės kompetetingos institucijos pripažįstamą pažymėjimą, patvirtinantį, kad tokie mokymo kursai buvo baigti arba kad jis įgijo tokį mokymą atitinkančią patirtį. | 3. Valstybės narės užtikrina, kad įsteigiama profesinio mokymo kontrolės ir patvirtinimo sistema. Viščiukų savininkas arba laikytojas turi valstybės narės kompetentingos institucijos pripažįstamą pažymėjimą, patvirtinantį, kad pažymėjimo turėtojas patenkinamai išmano V priede nurodytas sritis. | 17 pakeitimas 5 straipsnio 1 pastraipa Ne vėliau kaip dveji metai nuo šios direktyvos priėmimo datos, Komisija pateikia Europos Parlamentui ir Tarybai ataskaitą apie galimą specialios harmonizuotos privalomos ženklinimo etiketėmis tvarkos, pagrįstos gyvūnų gerovės standartų atitikimu, įvedimą Bendrijos lygmeniu vištienai, mėsos produktams ir gaminiams. | Ne vėliau kaip per šešis mėnesius nuo šios direktyvos priėmimo datos Komisija pateikia Europos Parlamentui ir Tarybai ataskaitą apie galimą specialios darnios privalomos ženklinimo etiketėmis tvarkos, pagrįstos gyvūnų gerovės standartų atitikimu, įvedimą Bendrijos lygmeniu vištienai, mėsos produktams ir gaminiams, įskaitant aiškią informaciją apie gamybos standartus ir produkto kilmės žymėjimą. Etiketėje nurodomas pulko, kuriame viščiukas augintas, tankumas. Be to, joje reikėtų nurodyti gyvūno amžių arba kitus vartotojo pageidaujamus rodiklius. | 42 pakeitimas 5 a straipsnis (naujas) | 5a straipsnis Savireguliavimo skatinimas Komisija imasi veiksmų, kurių tikslas - įtikinti ES vištienos importuotojus reikalauti, kad jų tiekėjai laikytųsi tų pačių gyvūnų gerovės standartų. | 18 pakeitimas 6 straipsnio 1 dalies 1 pastraipa 1. Kaip numatyta IV priedo 1 ir 2 punktuose, ne vėliau kaip po penkerių metų nuo šios direktyvos priėmimo datos, valstybės narės pateikia Komisijai surinktų duomenų santrauką. | 1. Kaip numatyta IV priedo 1 ir 2 punktuose, ne vėliau kaip po dvejų metų nuo šios direktyvos priėmimo datos, valstybės narės pateikia Komisijai surinktų duomenų santrauką. | 19 ir 50 pakeitimai 6 straipsnio 1 dalies 2 pastraipa Remdamasi šiais duomenimis ir moksline Europos maisto saugos tarnybos nuomone, Komisija pateikia Europos Parlamentui ir Tarybai ataskaitą dėl genetinių parametrų įtakos nustatytiems trūkumams, bloginantiems viščiukų gerovę. Jei būtina, prie ataskaitos pridedami atitinkami siūlomi teisės aktų projektai. | Remdamasi šiais duomenimis ir moksline Europos maisto saugos tarnybos nuomone, ir ne vėliau kaip per ketverius metus nuo šios direktyvos priėmimo dienos Komisija pateikia Europos Parlamentui ir Tarybai ataskaitą, kurioje nurodo genetinių parametrų įtaką nustatytiems trūkumams ir visus sveikatos aspektus, bloginančius viščiukų gerovę mėsai auginamų ir veislinių paukščių ūkiuose, kai veisiant viščiukus netenkama genetinės įvairovės, įskaitant ekonominės įvairių veislinių viščiukų rūšių naudojimo naudos analizę atsižvelgiant į gyvūnų sveikatą, atsparumą ligoms ir būtinus naudoti biocidinius ir veterinarijos produktus. Minėta ataskaita pateikiama ne vėliau kaip praėjus 30 mėnesių po šios direktyvos priėmimo ir prie jos pridedami atitinkami siūlomi teisės aktų projektai. Šiais projektais gerbiamas principas, pagal kurį atliekant genetinę atranką negalima riboti ar mažinti galimos gyvūnų gerovės nei kelti pavojaus jai. | | Be to, būtina panaikinti ankstesnių genetinių atrankų neigiamus padarinius. | 20 pakeitimas 6 straipsnio 1 dalies 2 a pastraipa (nauja) | Ataskaitoje ir teisės aktų projektuose atsižvelgiama į genetinius mėsai auginamų viščiukų bruožus ir gerovės sąlygas, kuriomis laikomas jų tėvinis pulkas, be to, juose apibrėžiami šie dalykai: lėtai augančių viščiukų auginimas, per dieną paukščių priaugamo svorio apribojimas, pjaunamų paukščių minimalus amžius arba apribojimas naudoti tokius mėsai auginamus viščiukus, kurie kilę iš tėvinio pulko, kuris buvo mažai lesinamas. | 21 pakeitimas 6 straipsnio 2 a dalis (nauja) | 2a. Per dvejus metus nuo šios direktyvos priėmimo dienos Komisija įvertina jos poveikį mėsai auginamų viščiukų gerovei ir kiekvienos valstybės narės ekonomikai. | 22 pakeitimas 6 straipsnio 2 b dalis (nauja) | 2b. Per penkerius metus nuo šios direktyvos priėmimo dienos Komisija pateikia mėsai auginamų viščiukų tinkamų sąlygų tobulinimo ir tinkamų sąlygų nustatymo būdų, ypač susijusių su elgsena ir medžiagų apykaitos bei skeleto ypatumais, vertinimo ataskaitą. Šioje ataskaitoje nurodomi ir įgyvendinimo būdai, ir išlaidos tinkamų sąlygų nustatymo metodams taikyti, nes to reikia siekiant užtikrinti augintojų ir vartotojų interesus. Ne vėliau kaip po šešių mėnesių nuo vertinimo ataskaitos paskelbimo, jei reikia, pateikiami pasiūlymai dėl atitinkamų šios direktyvos priedų pakeitimų. | 23 pakeitimas 7 straipsnis Valstybės narės nustato taisykles dėl baudų, taikomų pažeidus nacionalines nuostatas, priimtas pagal šią direktyvą, ir imasi visų būtinų priemonių, kad būtų užtikrintas jų įgyvendinimas. Numatytos baudos privalo būti veiksmingos, proporcingos ir atgrasančios. Valstybės narės ne vėliau kaip iki [ 2006 m. gruodžio 1 d.] praneša Komisijai apie šias nuostatas ir nedelsdamos ją informuoja apie visus vėlesnius joms įtakos turinčius pakeitimus. | Valstybės narės nustato taisykles dėl baudų, taikomų pažeidus nacionalines nuostatas, priimtas pagal šią direktyvą, ir imasi visų būtinų priemonių, kad būtų užtikrintas jų įgyvendinimas. Numatytos baudos privalo būti veiksmingos, proporcingos ir atgrasančios. Išskyrus akivaizdžius atsainaus ar netinkamo elgesio atvejus, kai būtina nedelsiant įsikišti, sankcijos taikomos palaipsniui. Valstybės narės ne vėliau kaip iki [ 2006 m. gruodžio 1 d.] praneša Komisijai apie šias nuostatas ir nedelsdamos ją informuoja apie visus vėlesnius joms įtakos turinčius pakeitimus. | 55 pakeitimas I priedo 2 punktas 2. Pašarų turi būti nuolat, ir viščiukams jų negalima neduoti daugiau kaip 12 valandų prieš numatomą pjovimo laiką. | 2. Pašarų turi būti nuolat arba jie turi būti tiekiami porcijomis, ir viščiukams jų negalima neduoti daugiau kaip 12 valandų prieš numatomą pjovimo laiką. | 56 pakeitimas I priedo 3 punkto 2 pastraipa (nauja) | Iškėlus viščiukus iš pastato, visi pakratai pašalinami, įmonė tinkamai išvaloma ir dezinfekuojama, o naujiems paukščiams paruošiami švarūs pakratai. | 25 pakeitimas I priedo paantraštė ir 4 punktas Ventiliacija ir šildymas | Ventiliavimo, šildymo ir vėsinimo sistemos | 4. Ventiliacija turi būti pakankama, kad būtų išvengta perkaitimo ir, jei reikia, ji derinama su šildymo sistemomis drėgmei pašalinti. | 4. Taikant su ventiliacija ir šildymu susijusius reikalavimus būtina atsižvelgti į gamybos stadiją, klimatines sąlygas ir viščiukų laikymo metodus. | | Savininkas arba laikytojas užtikrina, kad kiekviename įmonės vienete yra įrengtos ventiliacijos, šildymo ir vėsinimo sistemos, kurios suprojektuotos, sukonstruotos ir eksploatuojamos tokiu būdu, kad: a)viščiukų galvų lygyje išmatuota NH3 koncentracija neviršytų 20 ppm, o CO2 koncentracija neviršytų 3000 ppm;b)ventiliacija būtų pakankama siekiant išvengti perkaitimo ir, jei reikia, ji būtų derinama su šildymo sistemomis drėgmei pašalinti;c)kai šešėlyje išmatuota lauko temperatūra aukštesnė negu 30 °C, vidaus patalpų temperatūra neviršytų šios lauko temperatūros daugiau kaip 3 °C;d)kai lauko temperatūra žemesnė negu 10 °C, santykinis drėgnis įmonės vieneto viduje neviršytų 70 %. | | Ventiliavimo, šildymo ir vėsinimo sistemos tikrinamos 2 punkto nurodytuose dokumentuose nurodytais laiko tarpais. | 26 pakeitimas I priedo 6 punktas 6. Visuose pastatuose apšvietimo intensyvumas yra mažiausiai 20 liuksų šviesiųjų ciklų metu, jis išmatuojamas paukščio akies lygyje ir apšviečia visą grindų plotą. Jei būtina, veterinarui patarus gali būti leista laikinai sumažinti apšvietimo lygį. | 6. Šviesiųjų ciklų metu visi pastatai apšviesti nemirksinčia mažiausiai 50 liuksų intensyvumo, matuojamo paukščio akies lygyje, šviesa, apšviečiančia visą grindų plotą. Jei būtina, veterinarui patarus gali būti leista laikinai sumažinti apšvietimo lygį. | 27 pakeitimas I priedo 7 punktas 7. Per tris dienas nuo viščiukų patalpinimo pastate, iki trijų dienų prieš numatytą pjovimo laiką šviesos atžvilgiu reikia laikytis 24 valandų ritmo, į kurį turi būti įtraukti iš viso mažiausiai 8 valandas besitęsiantys tamsos ciklai, iš kurių bent vienas nepertraukiamos tamsos ciklas trunka mažiausiai 4 valandas. | 7. Per septynias dienas nuo viščiukų patalpinimo pastate, iki trijų dienų prieš numatytą pjovimo laiką šviesos atžvilgiu reikia laikytis 24 valandų ritmo, į kurį turi būti įtraukti iš viso mažiausiai šešias valandas besitęsiantys tamsos ciklai, iš kurių bent vienas nepertraukiamos tamsos ciklas trunka mažiausiai 4 valandas. | 28 pakeitimas I priedo 8 punktas 8. Visi įmonėje laikomi viščiukai privalo būti tikrinami bent du kartus per dieną. Laikytojas nustato tvarką, kuria užtikrinama, kad tikrinantis asmuo praeina pro visus viščiukus ne daugiau kaip trijų metrų atstumu. | 8. Visi įmonėje laikomi viščiukai privalo būti tikrinami bent du kartus per dieną, arba, jeigu įmonėje yra įrengta pažangioji stebėsenos sistema (kompiuteriais valdomas stebėjimas vaizdo kameromis), skirianti su elgsena ir sveikata susijusius parametrus, bent vieną kartą per dieną. Ypatingą dėmesį reikėtų skirti požymiams, rodantiems, kad sumažėjo gyvūnų gerovės lygis (įskaitant gyvūnų sveikatą). Jeigu reikia, susisiekiama su veterinaru. | 29 pakeitimas I priedo 9 a punktas (naujas) | 9a) Kompetentinga institucija atlieka tikrinimą bent vieną kartą per metus. | 60 pakeitimas I priedo 10 punktas 10. Tos pastatų, įrangos ir reikmenų dalys, prie kurių viščiukai liečiasi, kruopščiai valomos ir dezinfekuojamos kiekvieną kartą iškėlus viščiukus prieš įleidžiant į vienetą naują pulką. | 10. Tos pastatų, įrangos ir reikmenų dalys, prie kurių viščiukai liečiasi, kruopščiai valomos ir dezinfekuojamos kiekvieną kartą iškėlus viščiukus prieš įleidžiant į vienetą naują pulką. Griežtai rekomenduojama laikytis sistemos, pagal kurią vienetas išvalomas laikotarpiu nuo vienų viščiukų išleidimų ir kitų viščiukų įleidimo. | 30 pakeitimas I priedo 11 punkto b papunktis b) viščiukų kilmės vietą; | b) viščiukų kilmės vietą ir veislę; | 31 pakeitimas I priedo 12 punkto 2 pastraipa Tačiau tam, kad viščiukai nepešiotų plunksnų ir būtų išvengta kanibalizmo, valstybės narės gali leisti apipjaustyti snapus jaunesniems kaip 10 dienų viščiukams, jei tai atlieka kvalifikuoti darbuotojai. Be to, valstybės narės gali leisti kastruoti gaidžius. Kastruoti gali tik prižiūrint veterinarui darbuotojai, įgiję specialų mokymą, leistą kompetetingos institucijos. | Išbraukta. | 32 pakeitimas II priedo 3 punktas Reikalavimai įmonėms ir darbuotojams 3. Savininkas arba laikytojas užtikrina, kad kiekviename įmonės vienete yra įrengtos ventiliacijos, šildymo ir vėsinimo sistemos, kurios suprojektuotos, sukonstruotos ir eksploatuojamos tokiu būdu, kad: a)viščiukų galvų lygyje išmatuota NH3 koncentracija neviršija 20 ppm, o CO2 koncentracija neviršija 3000 ppm;b)kai šešėlyje išmatuota lauko temperatūra yra didesnė kaip 30 °C, vidaus temperatūra neviršija šios lauko temperatūros daugiau kaip 3 °C;c)kai lauko temperatūra yra žemesnė negu 10 °C, santykinis drėgnis įmonės vieneto viduje neviršija 70 %.Ventiliacijos, šildymo ir vėsinimo sistemos tikrinamos 2 punkto c papunktyje reikalaujamuose dokumentuose nurodytais laiko tarpais. | Išbraukta. | 33 pakeitimas III priedo 1 punkto įvadinė dalis 1. Kompetetinga institucija atlieka tikrinimus, kad patikrintų: | 1. Kompetentinga institucija, iš anksto neįspėjusi, visose mėsai auginamų viščiukų įmonėse (kuriose paukščiai laikomi didesniu ar mažesniu tankumu) bent vieną kartą per metus atlieka atrankinius tikrinimus, kad patikrintų: | 34 pakeitimas III priedo 2 punkto 2 pastraipa Be to, kompetetinga institucija gali nurodyti tokiai įmonei arba įmonių vienetams sumažinti didžiausią gyvūnų tankumą mastu, tinkamu trūkumui pataisyti, paprastai iki 30–38 kilogramų gyvojo svorio gyvūnų tankumo, kai tyrimu nustatoma, kad II priede nustatytų reikalavimų nesilaikoma arba gavus IV priedo 3 punkte numatytą pranešimą, rodantį rimtą trūkumą, arba antrą pranešimą apie trūkumą, apie kurį toje pačioje įmonėje jau buvo pranešta. Kompetetinga institucija praneša savininkui arba laikytojui apie priimtą sprendimą, ypač apie momentą, nuo kurio įsigalioja gyvūnų tankumo sumažinimas. | Tačiau kompetentinga institucija gali nurodyti tokiai įmonei arba įmonių vienetams sumažinti didžiausią gyvūnų tankumą mastu, tinkamu trūkumui pataisyti. Sumažinimo mastas nustatomas pagal gaištamumo ir pėdų dermatito paplitimo trijuose iš eilės pulkuose vidurkį atsižvelgiant į IV priedo 3 ir 4 punktų nuostatas. Nustatomos trys pulke aptinkamų trūkumų grupės. Pirmoji grupė: trūkumų nėra arba jų yra labai nedaug (siekia nuo 0 iki trečdalio IV priedo 3 ir 4 punktuose nustatyto dydžio). Šiuo atveju netaikomi jokie kiti reikalavimai, išskyrus reikalavimus, nustatytus šio punkto pirmoje pastraipoje;Antroji grupė: trūkumų aptinkama vidutiniškai (siekia nuo trečdalio iki dviejų trečdalių IV priedo 3 ir 4 punktuose nustatyto dydžio). Jeigu nustačius trūkumus nepagerėja pulko būklė ir neįmanoma grįžti prie pirmosios grupės rezultatų, augintojas privalo sumažinti didžiausią leistiną šio pulko tankį vienu kg/m2. Sumažintas tankis išlaikomas tol, kol auginimo rezultatai pasiekia pirmosios grupės lygį.Trečioji grupė: trūkumų aptinkama vidutiniškai (siekia nuo trečdalio iki dviejų trečdalių IV priedo 3 ir 4 punktuose nustatyto dydžio). Kai tai nustatoma, augintojas privalo sumažinti didžiausią leistiną šio pulko tankį vienu kg/m2.Jeigu ūkininkas nepateikia III priedo 3 punkte nurodyto prašymo, naujas tyrimas atliekamas praėjus 90-120 dienų nuo tos dienos, kai pradėtas taikyti ankstesnėje pastraipoje nurodytas sumažintas tankumas. Jei padėtis nepagerėja, tankumas dar kartą sumažinamas vienu kg/m2. Jei padėtis nepagerėja, tankumas dar kartą sumažinamas kg/m2. Kompetentinga institucija praneša savininkui arba laikytojui apie priimtą sprendimą ir nurodo datą, nuo kurios įsigalioja gyvūnų tankumo sumažinimas. | 35 pakeitimas III priedo 3 punktas 3. Įmonės savininkas arba laikytojas gali prašyti pakeisti įsakymą sumažinti didžiausią gyvūnų tankumą, kaip nurodyta 2 punkte, jeigu: | 3. Įmonės savininko arba laikytojo prašymu kompetentinga institucija nedelsdama visiškai panaikina 2 punkte nurodytą reikalavimą sumažinti didžiausią gyvūnų tankumą, jeigu: | a)du ankstesni pulkai atitiko IV priedo 3 punkte nustatytas normas; ir | a)ankstesnis pulkas atitiko IV priedo 3 punkte nustatytas normas; ir | b)įmonės atsakingas veterinaras pateikė palankią nuomonę apie prašymą. | b)įmonės atsakingas veterinaras pateikė palankią nuomonę apie prašymą. | Kompetetinga institucija nusprendžia dėl prašymo remdamasi įmonės patikrinimu, įskaitant pagal II priedo 1 ir 2 punktus pateiktos dokumentacijos įvertinimą. | | 36 pakeitimas IV priedo 1 punkto 1 pastraipa 1. Oficialiai paskirtam veterinarui prižiūrint skerdykloje iš kiekvienos mažiausiai 200 viščiukų siuntos paimamas reprezentatyvus mėginys tikrinant pėdų dermatito paplitimą ir pagal 4 punktą sudaromas įvertinimas balais. | 1. Tikrinant pėdų dermatito paplitimą, oficialiai paskirtam veterinarui prižiūrint skerdykloje iš kiekvienos 100 viščiukų siuntos paimamas reprezentatyvus mėginys ir pagal 4 punktą sudaromas įvertinimas balais. | 37 pakeitimas IV priedo 4 punkto 2 a pastraipa (nauja) | Siekdama suvienodinti Europos Sąjungoje naudojamą klasifikaciją, Komisija pateikia išsamų aprašą ir prideda 1 ir 2 grupių žaizdų nuotraukų. | 38 pakeitimas IV priedo 4 punkto 2 b pastraipa (nauja) | Pėdų dermatito vertinimo ir skirstymo sistemai įgyvendinti nustatomas bent dvejų metų pereinamasis laikotarpis. | 39 pakeitimas V priedo b punktas b)fiziologiją, ypač girdymo ir šėrimo poreikius, gyvūnų elgesį ir įtampos sąvoką; | b)fiziologiją, ypač girdymo ir šėrimo poreikius, gyvūnų elgesį, įskaitant įprastą ir anomalų elgesį bei baimę, ir įtampos sąvoką; | 40 pakeitimas V priedo c punktas c)praktinius viščiukų priežiūros aspektus, įskaitant gaudymą ir vežimą; | c)praktinius rūpestingos viščiukų priežiūros aspektus, įskaitant gaudymą ir vežimą; | 41 pakeitimas V priedo d punktas d)neatidėliotiną viščiukų veterinarinę priežiūrą, neatidėliotiną pjovimą ir skerdimą. | d)bendrųjų ligų rodiklių atpažinimą ir atitinkamų priemonių taikymą, neatidėliotiną viščiukų veterinarinę priežiūrą, neatidėliotiną pjovimą ir skerdimą. | [1] Dar neskelbta OL. --------------------------------------------------